रामदुर्ग संस्थान

रामदुर्ग संस्थान हे ब्रिटिश भारतातील मुंबई इलाख्याच्या अंतर्गत डेक्कन स्टेट्स एजन्सीतील एक संस्थान होते. या संस्थानाची राजधानी रामदुर्ग मध्ये होती.

 क्षेत्रफळ 
रामदुर्ग संस्थानाचे क्षेत्रफळ ४३८ चौरस किमी होते.

 इतिहास 
रामदुर्ग संस्थान हे इ.स. १७४२ या वर्षी नरगुंड संस्थानापासून वेगळे झाले. हैदर अली आणि टिपू सुलतानाच्या काळात (१७८५-१७९९) हे संस्थान म्हैसूर राज्याचा भाग होता. इ.स. १८२७-१८२९ या काळात रामदुर्ग संस्थान हे ब्रिटिश भारताचा भाग बनले. भारत स्वतंत्र झाल्यावर ८ मार्च, इ.स. १९४८ या दिवशी रामदुर्गच्या संस्थानिकांनी हे संस्थान भारतीय संघराज्यात विलीन केले. सध्या हे संस्थान कर्नाटक राज्यातील बेळगाव जिल्ह्याचा एक तालुका आहे.

 संस्थानिक 
रामदुर्ग संस्थानाचे संस्थानिक भावे घराणे होते. ते हिंदू कोकणस्थ ब्राह्मण आहेत. ते 'राजा' हे शीर्षक वापरत असत.

 शासनकाळ (इ.स.)  शासक १७४२-१७७७  राजा योगीराव भावे (प्रथम) १७७७-१७८५  राजा रामराव भावे (प्रथम) १७८५-१७९९  म्हैसूर राज्याच्या अंतर्गत १८००-१८१०  श्री.बापूराव रानडे - राजप्रतिनिधी १८१०-१८२७  राजा नारायणराव रामराव तथा आप्पासाहेब भावे (प्रथम)  १८२७-१८२९  ब्रिटिश प्रशासनाच्या अंतर्गत १८२९-१८५७  राणी राधाबाई भावे १८५७-१८७२  राजा रामराव नारायणराव भावे (द्वितीय) १८७२-१८७८  राजा योगीराव तथा बापूसाहेब भावे (द्वितीय) १८७८-१९०७  राजा व्यंकटराव योगीराव भावे १९०७-१९४८  राजा रामराव व्यंकटराव तथा रावसाहेब भावे (तृतीय)

वर्ग:बेळगांव जिल्हा
वर्ग:डेक्कन स्टेट्स एजन्सीच्या आधिपत्याखालील संस्थाने